stanford-oval/wikipedia huggingface dataset:
Tony André Hansen
Pekingin olympialaisten jälkipyykki

Hansen saavutti Pekingin olympialaisissa 2008 pronssimitalin Norjan joukkueessa esteratsastuksessa. Hänen lisäkseen joukkueeseen kuuluivat Morten Djupvik, Stein Endresen ja Geir Gulliksen. Hansen ja hänen hevosensa Camiro eivät läpäisseet kahta ensimmäistä dopingtestiä eivätkä siksi saaneet osallistua yksilökilpailuun. Fédération équestre internationale (FEI) määräsi hevosen väliaikaiseen kilpailukieltoon, kun sen jaloista oli löytynyt kiellettyä kapsaisiinia. 28. elokuuta ilmoitettiin, että myös B-näyte on positiivinen. Kuulustelut asiasta pidettiin Lausannessa Sveitsissä 6.9.2008. Fédération équestre internationalella oli sen jälkeen 28 päivää aikaa ottaa kantaa syytökseen. IEF:n kuulusteluissa Hansen väitti, että hevoseen voi joutua kapsaisiinia ilman että on käytetty dopingaineita. 22.12.2008 FEI julkaisi päätöksen, jonka mukaan Hansen on syyllistynyt dopingin käyttöön ja menettää kilpailuoikeuden 4,5 kuukaudeksi. Norjan joukkue menetti pronssimitalin, ja neljänneksi alun perin tullut Sveitsin joukkue sai pronssimitalin. Hansen valitti tuomiostaan urheilun kansainväliseen välitystuomioistuimeen CAS:ään, mutta CAS piti FEI:n päätöksen voimassa.
Tony Anholt

Tony Anholt (19. tammikuuta 1941 – 26. heinäkuuta 2002) oli brittiläinen näyttelijä. Hän esiintyi muun muassa BBC:n draamasarjassa Howards' Way (1985–1990).
Anholt syntyi Singaporessa. Hän oli vuosina 1964–1986 naimisissa ensimmäisen puolisonsa, Sheilan kanssa; näyttelijä Christien Anholt on heidän lapsensa. Toisessa avioliitossaan Anholt oli vuosina 1990–1998 näyttelijäkollegansa Tracey Childsin kanssa.
Anholt kuoli aivokasvaimeen Lontoossa ollessaan 61-vuotias.
Aiheesta muualla

Tony Anholt Internet Movie Databasessa. (englanniksi)
Thy Light

| Thy Light |
| --- | --- |
 Paolo Bruno, (vasemmalla) ja Alex Witchfinder
Tiedot
Toiminnassa:  2005– 
Tyylilaji:  black metal
Kotipaikka:  Limeira, Brasilia (alussa) Glasgow, Skotlanti (myöhemmin)
Laulukieli:  englanti
Jäsenet:  Paolo Bruno Alex Witchfinder
Infobox OKNimi-testi OK: 
Thy Light on Paolo Brunon Limeirassa vuonna 2005 perustama black metal -sooloprojekti. Yhtyeen sanoitusten aiheita ovat: introspektio, masennus, suru, viha ja itsemurha.
Jäsenet

Paolo Bruno – kaikki soittimet 2005–
Alex Witchfinder – sanoitukset 2005–
Diskografia > Albumi

No Morrow Shall Dawn (2013)
Diskografia > EP

Thy Light (2021)
Diskografia > Kokoelmalevy

Compendium (2017)
Diskografia > Demo

Suici.De.Pression (2007)
Teuronjärvi (Hämeenlinna)

| Teuronjärvi |
| --- | --- |
Valtiot:  Suomi
Koordinaatit:  61°03′48″N, 24°51′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  Teuronjoki 
Järvinumero:  35.793.1.003
Mittaustietoja
Pinnankorkeus:  106,9 m  
Rantaviiva:  7,951 km  
Pinta-ala:  1,31567 km²   
Saaria:  3 
 fiTeuronjärvi 
Teuronjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 132 hehtaaria eli 1,3 neliökilometriä ja se on 2,6 kilometriä pitkä ja 1,1 kilometriä leveä. Järvellä on kartan mukaan kolme saarta. Sen rantaviivan pituus on 8,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Teuronjärvenojan valuma-alueeseen (35.793) se kuuluu. Järven vedenpinnan korkeus on 106,9 metriä mpy.
Tønjumin kirkko

| Tønjumin kirkko Tønjum kyrkje |
| --- | --- |
 Kirkko vuonna 2017.
Sijainti:  Lærdal, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1832
Materiaali:  puu
Istumapaikkoja:  175
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tønjumin kirkko (norj. Tønjum kyrkje) on Lærdalin kunnassa Vestlandin läänissä Norjassa sijaitseva puinen ristikirkko vuodelta 1832.
Aiheesta muualla

Kuvia tai muita tiedostoja aiheesta Tønjumin kirkko Wikimedia Commonsissa
Torvald

| Torvald |
| --- | --- |
Nimipäivä:   
– suomenkielinen:  –
– ruotsinkielinen:  27. maaliskuuta
– ortodoksinen:  –
Muunnelmia:  Thorvald
Vastineita eri kielissä:  –
Nimen alkuperä:  muinaisskandinaavinen, Torin hallitsija
Infobox OKNimi-testi OK: 
Torvald tai Thorvald on pohjois­mainen miehen etunimi. Nimen muinaisskandinaavinen alkumuoto oli Þórvaldr, ja se merkitsee Torin hallitsijaa: se on muodostettu yhdistämällä Tor (Þórr-jumalan nimeen sana valdr, joka merkitsee hallitsijaa.
Suomessa nimi Torvald on Digi- ja väestötietoviraston tietojen mukaan annettu vuoden 2019 loppuun mennessä 1015 ja Thorvald 285 henkilölle. Suurin osa heistä on syntynyt vuosien 1900 ja 1960 välisenä aikana. Torvaldin nimipäivä on suomen­ruotsalaisen kalenterin mukaan 27. maaliskuuta.
Tunnettuja Torvaldeja ja Thorvaldeja

Thorvald Aagaard (1877–1937), tanskalainen säveltäjä
Torvald Appelroth (1902–1984), suomalainen miekkailija
Thorvald Astrup (1876–1940), norjalainen arkkitehti
Thorvald Bindesbøll (1846–1908), tanskalainen arkkitehti
Thorvald Eigenbrod (1892–1977), tanskalainen maahockeypelaaja
Thorvald Ekholm (1913–1990), Suomen korkeimman oikeuden jäsen ja oikeusneuvos
Torvald Ekman (1900–1981), suomalainen kenraaliluutnantti
Thorvald Lammers (1841–1922), norjalainen säveltäjä, kuoronjohtaja ja oopperalaulaja
Torvald Lillja (1907–2001), suomalainen teollisuusneuvos
Thorvald Meyer (1818–1909), norjalainen liikemies
Thorvald Nyblin (1871–1942), Suomessa toiminut norjalaissyntyinen valokuvaaja
Thorvald Oljemark (1906–1938), suomalainen kartanonomistaja ja kansallissosialisti
Thorvald Stauning (1873–1942), Tanskan pääministeri 1924–1926 ja 1929–1942
Thorvald Steen (s. 1954), norjalainen kirjailija
Thorvald Stoltenberg (1931–2018), norjalainen poliitikko, ministeri ja diplomaatti
Thorvald Strömberg (1931–2010), suomalainen kajakkimeloja ja olympiavoittaja
Thorvald Thiele (1838–1910), tanskalainen tähtitieteilijä ja matemaatikko
Torvald Torén (1945–2001), ruotsalainen urkuri
Torupilli

| Torupilli |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  0,51 km²
Väkiluku (1.1.2018):  4 160
 – Väestötiheys:  8 156,9 as./km²
Infobox OKVirheellinen NIMI-arvo: 
Torupilli on asuinalue (vir. asum) Kesklinnan kaupunginosassa Tallinnassa. Sen pinta-ala on 51 hehtaaria ja väkiluku 4 160 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia.
Aiheesta muualla

Kuvia tai muita tiedostoja aiheesta Torupilli Wikimedia Commonsissa
Tulva (Pyhimyksen albumi)

| Tulva Pyhimys |
| --- | --- | --- |

Studioalbumin tiedot
 Julkaistu: 26. maaliskuuta 2008
 Formaatti: CD, LP
 Tuottaja(t): Twang Kings, Kimarr, Dead Walken, Huge L, Tommishock
 Tyylilaji: rap, elektro
 Kesto: 45.11
 Levy-yhtiö: Yellowmic
Pyhimyksen muut julkaisut
| Salainen maailma 2007 | Tulva 2008 | Arvoitus koko ihminen 2008 |
Tulva on rap-artisti Pyhimyksen  maaliskuussa 2008 julkaisema studioalbumi. Levy on tyyliltään elektronista hip hopia. Biitit albumille ovat tehneet Twang Kings, Kimarr ja Dead Walken. Joidenkin kappaleiden rumpukopeista ja bassolinjoista huolehtivat Huge L ja Tommishock, joten hekin ovat olleet mukana kappaleiden tuotannossa merkittävästi.
Kappaleet

| # | Kappale | Tuottaja(t) | Kesto |
| --- | --- | --- | --- |
| 1. | Tulva | Twang Kings | 1:00 |
| 2. | Ohi | Twang Kings | 2:38 |
| 3. | Uupuu | Twang Kings | 2:18 |
| 4. | Eio | Twang Kings | 1:11 |
| 5. | Jano | Twang Kings | 3:03 |
| 6. | Lume | Kimarr | 2:30 |
| 7. | Juoru | Twang Kings | 3:09 |
| 8. | Pulkasta | Twang Kings | 2:27 |
| 9. | Potku | Twang Kings | 1:03 |
| 10. | Klosetti | Twang Kings | 2:59 |
| 11. | Taigaa | Twang Kings | 2:40 |
| 12. | Vimma | Twang Kings | 1:44 |
| 13. | Jäin | Dead Walken | 2:38 |
| 14. | Nöfnöf | Twang Kings | 3:06 |
| 15. | Kuolio | Twang Kings | 2:55 |
| 16. | Tora | Twang Kings | 3:52 |
| 17. | Uuras | Twang Kings | 3:20 |
| 18. | Eikä | Twang Kings | 1:01 |
| 19. | (Piiloraita) | Twang Kings | 1:45 |
Arvostelut

Desibeli.net:
Tuoreet Platat:
Treat You Better

| ”Treat You Better” Shawn Mendes |
| --- | --- | --- |

Singlen tiedot
 Albumilta: Illuminate
 Äänitetty : 2016
 Julkaistu: 3. kesäkuuta 2016
 Formaatti: CD single, digitaalinen lataus
 Tuottaja(t): Teddy Geiger, Dan Romer, DJ "Daylight" Kyriakides
 Tyylilaji: pop
 Kesto: 03.07
 Levy-yhtiö: Island Records, Republic Records, Universal Music Group
Shawn Mendesin muut singlet
| ”I Know What You Did Last Summer” 2015 | ”Treat You Better” 2016 | ”Mercy” 2016 |
Treat You Better on kanadalaisen laulajan-lauluntekijän Shawn Mendesin musiikkikappale. Sen julkaisi Island Records hänen toisen, Illuminate-studioalbumin ensimmäisenä singlenä 3. kesäkuuta 2016. Kappaleen ovat sanoittaneet Mendes, Teddy Geiger sekä Scott Harris, joista Geiger myös tuotti sen Dan Romerin sekä DJ "Daylight" Kyriakidesin kanssa. Kappaleen musiikkivideo julkaistiin 12. heinäkuuta 2016 ja se kertoo tarinan väkivaltaisesta parisuhteesta.
"Treat You Better" sai pääosin positiivisen vastaanoton musiikkikriitikoilta, monien nimettyä sen yhdeksi vuoden 2016 parhaimmista musiikkikappaleista. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon Australiassa, Itävallassa, Ruotsissa, Saksassa, Skotlannissa, Sloveniassa ja Tanskassa sekä kymmenen parhaan joukkoon kymmenessä muussa valtiossa kuten Irlannissa, Kanadassa, Norjassa, Portugalissa ja Yhdysvalloissa. Mendes esitti kappaleen ensimmäisen kerran livenä vuoden 2016 iHeartRadio Much Music Video Awardsissa. Sen jälkeen hän on esittänyt kappaleen livenä muun muassa The Tonight Showssa 12. heinäkuuta ja American Music Awardsissa 20. marraskuuta 2016.
Käännös suomeksi
Tønsbergin tuomiokirkko

| Tønsbergin tuomiokirkko Tønsberg domkirke |
| --- | --- |

Sijainti:  Tønsberg, Vestfold, Norja
Koordinaatit:  59°16′9.05″N, 10°24′16.4″E
Kirkkokunta:  evankelisluterilainen
Rakentamisvuosi:  1858
Suunnittelija:  Christian H. Grosch
Materiaali:  tiili
Istumapaikkoja:  550
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tønsbergin tuomiokirkko (norj. Tønsberg domkirke) on kirkkorakennus Tønsbergin kaupungissa, Norjan Vestfoldin läänissä. Uusgoottilaista arkkitehtuuria edustava kirkko on muodoltaan pitkäkirkko ja se valmistui vuonna 1858 tanskalaissyntyisen arkkitehdin Christian H. Groschn suunnittelemana.
Vuonna 1939 kirkossa toteutettiin restauraatiotöitä arkkitehti Arnstein Arnebergin johdolla. Rakennusmateriaalina kirkossa on käytetty tiiltä. Kirkon saarnatuoli on peräisin vuodelta 1621 ja alttaritaulu vuodelta 1764.
Aiheesta muualla

Kuvia tai muita tiedostoja aiheesta Tønsbergin tuomiokirkko Wikimedia Commonsissa
Norjan evankelis-luterilaiset tuomiokirkot
Bergen
Bodø
Fredrikstad
Hamar
Kristiansand
Molde
Oslo
Stavanger
Tromssa
Trondheim
Tønsberg
Talib Kweli

| Talib Kweli Greene |
| --- | --- |
 Talib Kweli esiintymässä Ilosaarirockissa vuonna 2012.
Henkilötiedot
Syntynyt: 3. lokakuuta 1975 (ikä 49) Brooklyn, New York, New York, Yhdysvallat
Muusikko
Taiteilijanimi:  Talib Kweli, The Get By Man, The Prince of Brooklyn, BK MC
Aktiivisena:  1995–
Tyylilajit:  rap
Yhtyeet:  Reflection Eternal, Black Star
Levy-yhtiöt:  Rawkus Records Geffen Blacksmith Records / Warner Bros. Records
 Nimikirjoitus
Aiheesta muualla
www.talibkweli.com
  [ Muokkaa Wikidatassa ] [ ohje ]  
Talib Kweli Greene (s. 3. lokakuuta 1975 Brooklyn, New York, New York, Yhdysvallat), taiteilijanimi Talib Kweli, on yhdysvaltalainen rap-artisti. Hänen ensimmäinen nimensä "Talib" on arabiaa ja tarkoittaa "opiskelijaa". Toinen etunimi on swahilia ja tarkoittaa "totuutta".
Elämäkerta > Alku

Talib Kweli syntyi New Yorkin Brooklynin Park Slopen asuinalueelle. Hänen äitinsä Brenda Greene oli englannin kielen professori Medgar Evers Collegessa ja hänen isänsä sosiologian professori. Talibin veli Jamal Greene on oikeustieteen professori Columbia Law Schoolissa. Nuorena Talib tunsi vetoa mustiin rap-artisteihin, kuten De La Souliin ja Native Tonguesiin. Talib Kweli itse opiskeli Cheshire Academyssä Connecticutissa. Tätä ennen hän opiskeli Brooklyn Technical High Schoolissa, mutta hänet erotettiin sieltä. Myöhemmin hän opiskeli teatterialaa New Yorkin yliopistossa.
Elämäkerta > Alku-ura (1997–2001)

Talib teki debyyttinsä musiikkialalla cincinnatilaisen hip hop -yhtye Moodin albumilla Doom. Cincinnatissa Talib tapasi myös hip hop -tuottaja Hi-Tekin. He perustivat myöhemmin Reflection Eternal -nimisen hip hop -duon. Hän perusti räppäri Mos Defin Black Star -nimisen hip hop -duon. Vuonna 1998 julkaistiin Black Starin Mos Def & Talib Kweli Are Black Star -debyyttialbumi. Albumin tuotannosta vastasi Hi-Tek. Vuonna 2000 Talib ja Hi-Tek jatkoivat yhteistyötä albumilla Train of Thought.
Diskografia > Sooloalbumit

Quality (2002)
The Beautiful Struggle (2004)
Eardrum (2007)
Gutter Rainbows (2011)
Diskografia > Yhteistyöalbumit

Mos Def & Talib Kweli Are Black Star (Black Star) (1998)
Train of Thought (Reflection Eternal) (2000)
Liberation (Madlibin kanssa) (2006)
Revolutions per Minute (Reflection Eternal) (2010)
Diskografia > Mixtapet

2002: Top Kwelity Classics Vol. 1
2004: The Beautiful Mix CD
2005: The Beautiful Mixtape Vol. 2: The Struggle Continues
2005: Right About Now: The Official Sucka Free Mix CD
2006: Brooklyn, Tennessee
2006: Kweli: Confidential
2006: Blacksmith: The Movement
2007: Clinton Sparks & Talib Kweli: Get Familiar
2007: Focus
2008: The MCEO Mixtape
Aiheesta muualla

Viralliset sivut (Arkistoitu – Internet Archive)
Talib Kweli Myspacessa (englanniksi)
Unohdettu sota

Unohdettu sota : sissi- ja tiedustelusotaa Virossa toisen maailmansodan aikana ja sen jälkeen on vuonna 1992 ilmestynyt historiantutkijan ja Viron entisen pääministerin Mart Laarin kirjoittama tietoteos tapahtumista Virossa ja muualla Baltiassa 1940-luvulla. Kirjassa käsitellään muun muassa vuoden 1941 kesäsotaa sekä vastarintaliikettä, metsäveljiä.
Esipuheessa Laar kertoo vaikeuksista löytää todenmukaista tietoa, esimerkiksi kommunistinen puolue oli hävittänyt runsaasti asiakirjoja, KGB:n arkistot sisältävät kidutuksella hankittuja tunnustuksia ja turvallisuuspalvelun raporteissa on paljon virheitä ja valehtelua. Neuvosto-Viron aikana julkaistiin vain vähän artikkeleja ja kirjoja aseellisesta vastarintaliikkeestä, ja niissä metsäveljet kuvattiin bandiiteiksi ja murhamiehiksi, joilla ei ollut lainkaan kannatusta kansan keskuudessa. Myös länsimaat vaikenivat Viron unohdetusta taistelusta.
Saadakseen todenmukaisen kuvan vastarintaliikkeestä Laar on yhdistellyt erilaisia lähteitä ja verrannut niitä keskenään. Hän haastatteli myös itse metsäveljinä toimineita 1980-luvun lopulla, jolloin Viro vielä kuului Neuvostoliittoon. Kirjan ilmestyessä vastarintaliikkeen tutkiminen oli Laarin mukaan vasta alkuvaiheessaan mutta kokonaiskuva oli jo olemassa.
Eesti Express -lehti kutsui Laarin kirjaa "patrioottis-paatokselliseksi". Jukka Rislakin arvostelun mukaan kirjan tarinat ovat jännittäviä ja pääministeri Laar kirjoittaa sujuvasti. Hän on myös onnistunut säilyttämään tiedemiehen viileyden, vaikka kirjoittaa aiheesta, jossa hän on selvästi valinnut puolensa. Arvostelijan mielestä Laar saattaa kuitenkin liioitella metsäveljien merkitystä ja osa muisteluista sisältää nättijussimaista legendaa. Laarkin korostaa, että muistelijat suurentelevat helposti omaa menestystä ja vastustajan menetyksiä.
Aiheesta muualla

Jukka Rislakin arvostelu Helsingin sanomissa (Arkistoitu – Internet Archive)
Türisalu

| Türisalu |
| --- | --- |
 Kalliojyrkänne Türisalun lähellä.
 Türisalu
 Koordinaatit: 59°24′38″N, 24°18′32″E 
Valtio:  Viro
Maakunta:  Harjumaa
Kunta:  Harku
Hallinto:  
 – Asutustyyppi:  kylä
Väkiluku (2010):  499
Infobox OKVirheellinen NIMI-arvo: 
Türisalu (saks. Türgisal) on kylä Harkun kunnassa Harjumaassa, Virossa.
Tekijä VIII

| --- | --- |
Tekijä VIII

Ihmisen tekijä VIII (PDBID: 2R7E)
Tunnisteet
Tietokannat
Entrez: 2157
OMIM: 300841
UniProt: P00451
Hyytymistekijä VIII (geeni F8) on ihmisten ja monien muiden eläinten veressä oleva inaktiivinen proteiini. Veren hyytymisreaktiossa se katkeaa aktiiviseksi tekijäksi VIIIa. VIIIa on tekijä IXa:n kofaktori VIIIa-IXa-kompleksissa eli tenaasissa, joita muodostuu verenvuotoalueen solukalvoille. Tenaasi aktivoi veren tekijä X:ää tekijäksi Xa. Xa:t ovat yksi tärkeä osa muiden hyytymisen osallisten proteiinien joukossa. VIII tunnetaan myös nimellä antihemofiilinen tekijä A.
Geeni

Ihmisillä tekijän VIII geeni on F8. Tämä on X-kromosomissa kohdassa Xq28. Geenin pituus on noin 186 kiloemäsparia (kbp). Siinä on 26 intronia, joiden pituus on noin 207–32400 bp, ja 26 eksonia, joiden pituus on noin 69–3106 bp. Varsinaisen koodaavan alueen pituus on noin 9 kbp.
Rakenne

Ihmisillä tekijässä VIII on 2 332 aminohappoa (AH) translaation jälkeen. Se laskostuu 6 proteiinidomeenia (A1, A2, B, A3, C1 ja C2) sisältäväksi proteiiniksi, jossa on myös 3 "aladomeenia": a1, a2 ja a3. Domeenien järjestys N-terminaalista C-terminaaliin on A1-a1-A2-a2-B-a3-A3-C1-C2.
VIII:n esiasteesta poistuu 19 aminohapon signaalisekvenssi. Esiaste muun muassa glykosyloituu ja muodostaa sisäisiä disulfidisidoksia translaation jälkeisesti. Lopuksi Golgin laitteen trans-kalvolla furiini (EC-numero 3.4.21.75) katkaisee R1313 ja R1648 välisen peptidisidoksen B-domeenin kohdalta. Muodostuu raskas ja kevyt ketju. Raskaan ketjun massa on noin 200 kDa – siinä ovat domeenit A1-a1-A2-a2-(B) (noin puolet B-domeenista). Kevyen ketjun massa on noin 80 kDa ja sen domeenit ovat a3-A3-C1-C2. Veressä raskas ja kevyt ketju ovat toisissaan kiinni, mutta sidos ei ole kovalenttinen. Tämä proteiinikompleksi on inaktiivinen tekijä VIII. Kompleksissa on kiinni kupari- ja kalsiumioneita.
Toiminta

Ihmisillä tekijää VIII muodostuu maksan sinusoidien (hiussuonia) endoteelisoluissa, muttei maksasoluissa. Veriplasmassa VIII:n puoliintumisaika on noin 10–12 tuntia ja pitoisuus 0.1–0.2 μg/ml. Veressä von Willebrand-tekijät (vWF) ovat kiinni kevyen ketjun C2-domeenissa. Veren hyytymisreaktiossa vWF:t mahdollistavat VIII:n kohdennetun sitoutumisen verihiutaleiden solukalvojen fosfatidyyliseriineihin.
Hyytymisreaktion alussa trombiini aktivoi VIII:n katkaisemalla sidokset raskaan ketjun aminohappojen R372 ja R740 vierestä sekä kevyen ketjun R1689 vierestä. Vaihtoehtoisesti tekijä Xa voi aktivoida VIII:n, jolloin K36, R336 ja R1721 viereiset sidokset katkeavat. Kummassakin tapauksessa a3-domeeni poistuu kevyestä ketjusta (jäljelle jää A3-C1-C2) ja raskas ketju muuntuu vain A1:n ja A2:n sisältäväksi "ketjuksi" – A1 ja A2 eivät enää ole kovalenttisesti kiinni toisissaan. Raskas ja kevyt ketju pysyvät toisissaan kiinni ja ovat nyt aktiivinen VIIa-kompleksi.
VIIa tuottaa tekijä IXa:n kanssa tenaasin eli VIIIa-IXa-kompleksin. Xa:n aktivoima VIIIa on kuitenkin katalyyttisesti paljon heikkotehoisempi kuin trombinaasin aktivoima, joten lähinnä vain trombinaasin tenaasi-aktivaatio on tärkeää hyytymisen kannalta. Tenaasi voi inaktivoitua esimerkiksi raskaan ketjun A1:n tai A2:n poistuessa kompleksista, sillä ne eivät ole missään kovalenttisesti kiinni.
Mutaatiot ja puutokset > Hemofilia A

Tekijän VIII toiminnan heikkous sitä koodaavan mutaation takia aiheuttaa X-kromosomaalisesti periytyvää hemofilia A:ta. Tämä verenvuototauti ilmenee useimmin siksi pojilla/miehillä. Arviolta 1/3-osa kaikista tapauksista todetaan lääketieteellisesti. Hemofilian on arvioitu ilmenevän 3–20:llä ihmisellä 100 000:sta. 1/3-osassa uusista todetuista tapauksista tauti ei johdu viallisen geenin periytymisestä, vaan sen on aiheuttanut spontaani mutaatio.
Naiset ovat lähinnä oireettomia viallisen geenin kantajia, mutta hemofilia A voi ilmetä oireellisena myös naisilla vaikkapa homotsygooteilla, joilla viallinen geeni on tullut isältä ja äidiltä, tai Turnerin oireyhtymää potevilla, joilla on vain yksi X-kromosomi.
Hemofilialle A on useita oireisiin pohjautuvia luokituksia. Vakavissa tapauksissa ilmenee spontaanisti tai pienistäkin vammoista johtuvaa verenvuotoa 1–6-kertaa kuukaudessa. Vuotoja ilmenee lähinnä nivelissä ja lihaksissa. Tila todetaan usein pian syntymän jälkeen. Lieviä tapauksia ei välttämättä todeta kuin vasta esimerkiksi leikkausten yhteydessä tai sitten niitä ei havaita lainkaan.
Yhdistelmä-DNA-tekniikkaa käyttämällä tuotettua tekijää VIII voidaan antaa lääkkeenä vakavaa hemofilia A:ta poteville infuusiolla.
Mutaatiot ja puutokset > F5F8D

Yhdistetty tekijä V:n ja VIII:n puutos eli F5F8D on harvinainen ja lähinnä autosomaalisesti ja resessiivisesti periytyvä verenvuototauti. Se ei johdu tekijän VIII tai V geenien mutaatiosta. Tautia ilmenee kaikkialla maailmassa, mutta eritoten sisäsiittoisuuden yhteydessä. Potilailla veriplasman V- ja VIII-pitoisuudet ovat 5–30 % normaalia alemmat. Potilailla ilmenee lieviä tai keskivaikeita verenvuotoja. F5F8D:tä aiheuttavat ainakin LMAN1- tai MCFD2-geenien mutaatiot. Nämä koodaavat V ja VIII kuljetukseen liittyviä proteiineja.
Aiheesta muualla

DrugBank: Antihemophilic factor human
Tekijää VIII sisältävä lääke.
Työneuvosto

Työneuvosto on Suomen työ- ja elinkeinoministeriön alainen riippumaton erityisviranomainen, joka antaa lausuntoja tiettyjen työlakien tulkinnasta ja soveltamisesta ja jolta voi hakea oikaisua eräisiin työsuojelun poikkeuslupapäätöksiin. Työneuvosto perustettiin vuonna 1946.
Toiminta

Työneuvostolla on kaksi pääasiallista tehtävää. Ensinnäkin se voi antaa lausuntoja laissa säädettyjen tahojen kirjallisesta pyynnöstä työaikalain, vuosilomalain, työturvallisuuslain ja nuorista työntekijöistä annetun lain soveltamisesta ja tulkinnasta sekä siitä, onko yritystä pidettävä sellaisena, johon on sovellettava yhteistoimintalakia tai ns. yritysryhmäyhteistoimintalakia. Lausunnot ovat oikeudellisesti sitomattomia.
Toiseksi työneuvosto toimii muutoksenhakuviranomaisena työaikalain 39 §:ään ja nuorista työntekijöistä annetun lain 15 §:ään perustuvissa työsuojelun poikkeuslupa-asioissa, joissa ensiasteena on Lounais-Suomen aluehallintovirasto työaikalain osalta ja Itä-Suomen aluehallintovirasto nuorista työntekijöistä annetun lain osalta. Näissä oikaisuvaatimusasioissa työneuvosto antaa sitovan päätöksen, josta voi valittaa työtuomioistuimeen.
Työneuvosto voi myös tehdä tarpeellisiksi katsomiaan esityksiä toimialaansa kuuluvan työlainsäädännön kehittämiseksi.
Kokoonpano

Työneuvostoon kuuluu yhdeksän sivutoimista jäsentä, jotka nimittää valtioneuvosto kolmen vuoden toimikaudeksi. Jäsenistä kolme on puolueetonta, ja heistä yksi toimii puheenjohtajana. Muut jäsenet edustavat työntekijä- ja työnantajatahoja, ja heidät nimitetään työmarkkinoiden keskusjärjestöjen esityksestä. Jäsenet toimivat virkavastuulla.
Työneuvoston jäsenet toimikaudella 1.4.2024–31.3.2027 ovat:
Puheenjohtaja: varatuomari Jukka Ahtela
Lakimiesjäsen: työ- ja elinkeinoministeriön hallitusneuvos Timo Meling
Työsuojelukysymyksiin perehtynyt jäsen: Etelä-Suomen aluehallintoviraston työsuojelun vastuualueen johtaja Eerik Taarnala
Sivistysala ry:n työmarkkinajohtaja Hanne Salonen
Elinkeinoelämän keskusliiton asiantuntija Suvi Lahti-Leeve
Kunta- ja hyvinvointialuetyönantajien neuvottelujohtaja Anne Kiiski
Suomen Ammattiliittojen Keskusjärjestön lakimies Paula Ilveskivi
STTK:n juristi Inka Douglas
Akavan johtava asiantuntija Miia Kannisto
Työneuvostolla on myös päätoiminen sihteeri, joka vastaa työneuvoston kanslian toiminnasta ja esittelee työneuvoston käsittelemät asiat. Sihteerin tulee olla tuomarin virkaan vaadittavan tutkinnon suorittanut ja työlainsäädäntöön perehtynyt. Nykyinen sihteeri on Jaana Paanetoja.